Potaka Tama; Dean JacquiTAMA POTAKA (National—Hamilton West): Nau mai Pūanga nau mai Matariki. Paoa ki uta Paoa ki tai ki Mahurangi ki Ōmaha. Ki te Waitematā ki te Tōangaroa ki Waiōtāiki ki Te Pane o Horoiwi ki Taurere ki Tāoma ki Mauinaina ki Mokoia ki te puna o Mokoikahikuwaru ki te waipuna Rangiātea ki Ngā Pōito o te Kūpena a Taramainuku hāunga ko Motutapu tēnā pea ka whakaiti a James Brown i ahau kia āta haere. Heoi anō ki Te Ārai Roa ki te Waiheke a Kahumatamomoe ki Rātāroa ki Te Pounui a Peretū ki Pākihi ki Kāramuramu ki Kawakawa. Tatū atu rā ki Tāwhitokino ki Ōrere ki Pūkorokoro ki Wharekawa te Tara o te Ika tatū atu rā ki Waitī Te Hoe o Tainui mai i Mahurangi ki te Hoe o Tainui mai te Tōanga roa ki Moehau tēnā koutou. Nau mai ki tō koutou Whare Mīere.E huri te kei o te waka ki ō koutou mate e kawe nei tō koutou kākākura Mōrehu te kaupoi rā a Tīpene Kura me ō koutou ake ruakōiwi i hainatia mai Te Tiriti o Waitangi. Ko Te Hīnaki ko Hoete ko Hori Pōkai Te Ruinga me ērā o ngā kātū rangatira o tuawhakarere o tuamanomano. Koutou i kawe mai i tērā kawenata tapu ki Waiārohe ki tēnei Whare me tō koutou nawe ā tōna wā ka tau te kōrero. Kei ōku pikikotuku ōku pikiamokura Herearoha koutou ko ngā māreikura me ngā kaupoi rā Koro Harley a Jimjim. Hoki mai anō ki tēnei Whare. Tō koutou whare tōrangapū. Ehara nōku ehara nō ēnei tāngata nō koutou. Huri atu te kanohi ora. Hauāuru taku tino e mihi ana ki a koe me tō kāhui i kawe mai i tēnei kaupapa ki tua o tōna toka tū moana ki tua o tōna tihi maunga. Tokotoru aku tino o Ngāti Paoa waka o Te Kōtuiti Tuarua. Tuatahi taku tino a Alistair Toto. Tērā kaiwaiata kaiwhakahaere waiata. Tuarua Hēmi Parāone. Rima tekau ōrau he Ngāi Tai rima tekau ōrau he Ngāti Porou rima tekau ōrau he Ngāti Paoa. Tuatoru Mahuika Rāwiri e whakatū poutūārongo nei i a Tāmaki ki te tonga i tōna tuakiritanga i tō tātou tuakiritanga. Tēnei te pānuitanga tuatahi mō tō koutou pire e tautoko ana te rōpū Nāhinara tēnei pāti kahurangi i tōna whakataunga. Ēnei āhuatanga te whakaaetanga whakatau o ngā kerēme Tiriti i whakamāunu mai ai i te rōpū Nāhinara na Chris Finlayson mā tō koutou kaupapa i whakaputa ki waho moana ēngari e mihi ana ki a Ānaru Paku māna anō e whakahoki ki uta. Ērā tāngata a Mike Dreaver mā a Rick Barker mā me ērā o ngā tautohetohe i waenganui i a rātou me koutou kāore e roa kua tau te pūehu. Kei te hoki aku mahara i te wā i te mahi au mō te Tahua Kaumātua Penihana o Aotearoa mahi tahi māua ko tō koutou hāpai ō a Daniel Karehana. E mihi ana ki a ia me tana ngana hiakai hoki ki te whakatakoto i tētahi huarahi whai rawa tētahi huarahi whai pūtea i waenganui i a koutou o Ngāti Paoa tatū atu rā ki ngā iwi katoa. Marutuahu Tāmaki-makau-rau Ngā tini o Toi ngā ika katoa o Tīkapa moana tērā pātaka kai tō tātou pātaka kai. E mihi ana ki a ia. Me ēnei āhuatanga kua māturuturu mai i te pene whakaaaro i te pene kōrero e pā ana ki te moni ka pai. Te whakahoki o ngā whenua tino pai me te whai wāhi hoki i ngā moni ā tau pērā me te hoko mai o ngā kura. Hei moni ā-tau ia tau ia tau. Whai hoki tērā tauira ki Macleans College ka rawe hoki. Ka rawe hoki te rongo ki ērā momo kōrero. Tō koutou iwi kanohi hōmiromiro ika pae wai kākākura he iwi auaha he iwi māia he iwi manawanui. I au i tae atu rā i rongo au ki ngā kōrero e pā ana ki a Mahurangi ki a Kohimārama me tērā whenua ki Tāmaki ki te tonga nā Fairburn i whakarite ki te hokona. Tō koutou whakanunui me Waikato i tēnei wā kei te huri te kei o te waka kia tupu matomato ai kia tupu ora ai kia tupu ōhanga mai koutou. Tēnā koutou katoa. [Welcome Pūanga welcome Matariki. Paoa inland Paoa on the coast at Mahurangi at Ōmaha. From there honour to Waitematā to Tōanga roa to Waiōtāiki to Te Pane o Horoiwi to Taurere to Tāoma to Mauinaina to Mokoia to the pool of Mokoikahikuwaru to the sacred waters Rangiātea to Ngā Pōito o te kūpenga a Taramainuku put aside Motutapu lest I be belittled by James Brown. I'll tread slowly. Carrying on honour to Te Ārai Roa to Waiheke a Kahumatamomoe to Rātāroa to Te Pounui a Peretū to Pākihi to Kāramuramu to Kawakawa. Further out towards Tāwhitokino to Ōrere to Pūkorokoro to Wharekawa te Tara o te Ika over towards Waitī Te Hoe o Tainui from Mahurangi to the Hoe o Tainui. From Tōanga roa to Moehau greetings to you all. Welcome to your Beehive. Turn the stern towards your deceased that you carry with you to your honourable Morehu that cowboy from St Stephen's School and all your ancestors who signed Te Tiriti o Waitangi. Te Hīnaki Hoete Hori Pōkai Te Reinga and all the other nobles from the ancient times. The ones who brought that sacred agreement to Waiārohe to this House and your issues that will eventually be settled. To my aristocratic leaders Herearoha and your elites and also those cowboys Koro Harley and Jimjim. Come back to the House. Your parliamentary House. It's not mine it doesn't belong to these people; it's yours. Turn oh the living and breathing. Hauāuru my favourite I acknowledge you and your assembly who brought this discussion beyond your ranks beyond your base. I have three favourites from the Ngāti Paoa waka Te Kōtuiti Tuarua. Firstly my favourite is Alistair Toto. That singer that composer. Secondly James Brown. Fifty percent is Ngāi Tai 50 percent is Ngāti Porou and the other 50 percent is Ngāti Pāoa. Thirdly Mahuika Rāwiri becoming influential in the south of Auckland with his hard work and with our hard work. This is the first reading of your bill this is supported by the National Party this blue party supports the settlement. These initiatives to agree to the settlement of the claims according to the Treaty which was brought here before us the National Party by Chris Finlayson who took it out to the sea but I'd also like to acknowledge Andrew Little who will bring it back to the shores. Those others as well Mike Dreaver and Rick Barker the debates between them and yourselves in which the dust will soon be settled. My memories go back to when I use to work for the New Zealand Superannuation Fund. I worked alongside your very own Daniel Karehana. I acknowledge him and his hard work to set up wealth and financial security for you Ngāti Paoa and the many iwi. Marutuahu Tāmaki-makau-rau Ngā tini o Toi and all the fish of Tīkapa ocean that food storage of yours and all of ours. I acknowledge him and his efforts that have come to fruition through his knowledge about finance. The return of land is excellent and the annual returns as well is excellent the annual finances used by schools. Annual income every single year. The example that happened with Macleans College as well is awesome. I thoroughly enjoy hearing those stories. Your diligent and careful nation a creative people a strong people and a brave nation. When I went to hear the discussions about Mahurangi Kohimārama and those other lands around South Auckland that Fairburn had set up to buy. Your relationship with Waikato right now the stern of the canoe will turn and see you flourish see you thrive and see you succeed. Thank you all very much.]ASSISTANT SPEAKER (Hon Jacqui Dean): Rawiri Waititi—a five minute call.